Grunnet manglende programvare ble det utviklet en rekke innovative programsystemer i den tidlige fasen, blant andre Ole-Johan Dahls språk, MAC, som var en forløper for det viktige språket ALGOL. Maskinen ble ellers brukt til simulering av krig og vassdragsføring, og andre problemstillinger, som det å beregne andelen muggsopp for tilsetningen i Jarlsbergost. Den hadde «1000 ord primærminne og 16000 ord sekundærminne, og kunne regne 100 ligninger med 100 ukjente i løpet av syv minutt».